cyanic-selkie/wikianc huggingface dataset:
Honoré de Balzac
Liv og gjerning
Balzac var av borgarslekt i Tours. I 1815 flytta han til Paris der han byrja studere jus. Etter eksamen prøvde han utan hell seg som diktar. Han mislukkast òg som forretningsmann, sleit med gjeld sidan i livet. Etter mykje motgang byrja han på ny å skrive. Dei 20 siste åra han levde skreiv han over 80 romanar.
Balzac er særleg kjend som skildrar av det samfunnet han levde i. Han meinte at romanforfattaren skulle vise dei kreftene som styrer samfunnsutviklinga. Utan illusjonar skildrar han menneske som kjempar om goda i verda, og syner klart den rolla pengar spelar i menneska si jakt på nyting, makt og status. Såleis er han ein forløpar for den litterære naturalismen. I politikken gjekk Balzac frå eit liberalt til konservativt verdisyn. Han forsvarte Kyrkjas plass i samfunnet, trass i sterk kritikk av sider ved katolisismen, og var positiv til det restaurerte kongedømmet.
Balzac var fascinert av personlegdomar som dreiv samfunnsutviklinga, endå om dei ikkje fylgde gjengse etiske reglar. Figurane hans er ofte styrt av éi drift eller ein karaktereigenskap som opptrer i stadig meir reindyrka form. I romanane viser han elles medkjensle med taparane i kampen for tilværet.
Balzac er ein allvitande forfattar som kommenterer forteljinga, til dømes forklarar han korleis dei enkelte hendingane illustrerer allmenne lover. Han braut med mange tradisjonelle normer for fransk prosa, dessutan vart han lenge kritisert for å mangle stilistisk eleganse. Stilen er ein integrert del av den dynamiske forfattarskapen, oppbygginga av romanane er planlagt til minste detalj. Av Balzac sine romanar er mellom andre Eugénie Grandet, Far Goriot og Tapte illusjoner omsett til norsk. Ei novellesamling, Balzac forteller, kom i norsk omsetjing i 1985.
Fylkesveg 216 i Rogaland
Fylkesveg 216 i Rogaland går mellom Vik i Klepp kommune og Ree i Time kommune. Vegen er 6,5 km lang og vert kalla Grødelandsvegen.
Metal Guru
«Metal Guru» er ein song av det britiske rockebandet T. Rex, skriven av Marc Bolan. Det var den fjerde (og siste) førsteplassen til bandet i Storbritannia, og han toppa lista i fire veker i mai-juni 1972. Han vart òg gjeven ut på albumet The Slider i 1972.
Trass i at han kom ut berre ti månader etter suksessen med «Get It On», gjekk han ikkje inn på lista i USA i det heile. I Canada nådde han 45. plassen i juli 1972 og i Noreg 4. plass.
Andre versjonar
Andre som har spelt inn songen er mellom andre Rooney og Električni orgazam
The Smiths baserte songen sin «Panic» på «Metal Guru».
Bertha Torgersen
Bertha Torgersen var ein norsk skipsreiar. Saman med Hanna Brummenæs skipa ho reiarlaget Brummenæs & Torgersen i 1909, og dei blei med dette dei fyrste kvinnelege skipsreiarane i Noreg.
Liv og virke
Brummenæs og Torgersen traff kvarandre på Visnes på Karmøy, då dei jobba i butikk i gruvesamfunnet der. Dei dreiv ei stund sin eigen butikk, men avslutta denne verksemda. Rundt 1900 flytta dei saman i Haugesund og byrja å interessere seg for skipsfart. Dei investerte i skipsaksjar, og la seg opp nok pengar til å kjøpe ein sildedampar i 1909. Båten heitte «D/S Gouval» og blei kjøpt kontant på tvangsauksjon.
Brummenæs og Torgersen kjøpte fire skip til på mellom 1350 dvt og 3200 dvt, som hadde som fellesnemnar at dei stort sett alle var i dårleg stand og trege. Tre av skipa var bygget på 1800-talet og det siste i 1904. Skipa blei brukte til trampfart, det vil seia at dei frakta last ein stad ho var ønska, og så tok med ny last på tilbakevegen. Tilstanden til skipa gjorde at alle blei mista under første verdskrigen, bortsett frå «Gouval», som sank før krigen.
Etter krigen stod det dårleg til med skipsbransjen i byen. Brummenæs og Torgersen hadde betalt svært lite for sine fem skip og dreiv reiarlaget svært rimeleg, så dei gjekk med eit enormt overskot då krigsskadeerstatningane blei utbetalt.
Mellom 1921 og 1927 kjøpte Brummenæs og Torgersen fem gamle skip, og i 1929 kjøpte dei sitt einaste motorskip. Dette var «Equatore» som var i svært dårleg stand, og til slutt blei kornlager på land. Dette gjorde skipet til eit av to skip dei eigde som ikkje sank.
Før andre verdskrig kjøpte dei fleire gamle dampskip. I løpet av krigen blei alle skipa deira senka eller gjekk på grunn.
Torgersen blei, saman med Brummenæs, kalla for «mannedamene». Dei kledde seg i herreklede og opererte i ein mannsdominert bransje.
Det var Torgersen som hadde det økonomiske ansvaret i drifta. Da ho døydde var det rundt 6 millionar kroner igjen i buet, og ein fann at det framleis var pengar igjen etter krigsskadeerstatningane etter første verdskrigen.
Torgersen døydde i 1954 og er gravlagd saman med Hanna Brummenæs.
Justvik kyrkje
Justvik kyrkje er ei arbeidskyrkje frå 1996 i Kristiansand kommune i Agder.
Kyrkja vart teikna av byarkitekt Ernst Aukland, oppført av byggmeister T. Roland og innvigd 22. desember 1996. Bygget er forblenda med gul teglstein. Peter Sutton laga glasmåleri til kyrkja i 1999.
Det er ikkje kyrkjegard på staden.
Klemetsrud kyrkje
Klemetsrud kyrkje er ei langkyrkje frå 1933 sør i Oslo kommune. Kyrkja er bygd i tre og har 130 sitteplassar. Ho er teikna av Herman Major Backer og fullført ved Einar Engelstad i 1932–33 etter Backers sin død.
Kyrkja vart utvida med eit tilbygg (kapell, bårehus og sal for kyrkjelyden) i 1982, og restaurert i 2008–09. Kyrkjeklokkene er støypte på Olsen Nauen Klokkestøperi i Tønsberg.
Kyrkjegarden er stor, og vert òg nytta av andre kyrkjelyder i nabolaget.
Büyükada
Büyükada (tyder «stor øy» på tyrkisk; gresk Πρίγκηπος eller Πρίγκιπος, Prinkipos eller Prinkipo) er den største av dei ni såkalla Prinseøyane i Marmarahavet, nær Istanbul, med eit areal på kring 5,4 kvadratkilometer. Ho høyrer offisielt til distriktet Adalar (øyane) i provinsen Istanbul i Tyrkia.
Det låg fleire gresk-ortodokse kloster på Prinkipos (no Büyükada) og dei omliggande øyane.
Eit nonnekloster på øya var eksilstad for dei bysantinske keisarinnene Irene, Eufrosyna, Zoë og Anna Dalassena. Det er nettopp denne serien av fyrstar (prinsar) som gav øya det greske namnet sitt.
Seinare vart òg medlemmar av den ottomanske sultanslekta til tider sendt i eksil til øya. Og etter deportasjonen sin frå Sovjetunionen i februar 1929 oppheldt Lev Trotskij seg fire år på Büyükada.
På 1800-talet vart øyane ein populært feriestad for dei rike i Istanbul, og viktorianske hytter og hus er framleis å skode på hovudøya Büyükada.
I Noreg er det mange som vil assosiere namnet Prinkipos med UKA ved Studentersamfundet i Trondhjem for 1969. UKErevyen Prinkipo vart det året kalla opp etter øya i Marmarahavet.
Steinbreen
Steinbreen (tysk Steingletscher) er ein 4 km lang isbre (2005) i Urner-Alpane i kantonen Bern i Sveits. I 1973 hadde han eit areal på 6,06 km².
John Phillips
John Edmund Andrew Phillips var ein USA-amerikansk songar, gitarist, låtskrivar og promotor, mellom anna for Monterey Pop Festival i 1967. Phillips var medlem og leiar av vokalgruppa The Mamas & the Papas.
Karriere
Phillips fekk ein mindre hit, «Softly», seint i 1950-åra med gruppa si, The Smoothies. Phillips hadde arrangert songane sine i ein Four Freshmen-aktige harmoniar for å syngje med venene Phil Phil Blondheim (som seinare endra namn til Scott McKenzie), Bill Cleary og Mike Boran. På byrjinga av 60-talet danna Phillips ei visegruppe kalla The Journeymen med McKenzie og den talentfulle banjospelaren Dick Weissman. The Journeymen gjorde det godt, turnerte mykje på viseklubbar og høgskular. All reisinga gjorde at forholdet til den første kona Susan Adams, som var mor til dei to eldste barna hans, Jeffrey og Laura MacKenzie.
Men brytepunktet kom då Phillips møtte den attraktive 17 år gamle blondina Michelle Gilliam under eit engasjement på ein kafé i San Francisco. Phillips skilte seg etter kvart frå Adams og gifta seg med Gilliam i 1962. Da Scott McKenzie og Dick Weissman forlet Journeymen i 1964, danna Phillips New Journeymen, i lag med med Michelle og banjoisten Marshall Brickman. I 1965 forlet Brickman gruppa. John hadde møtt Denny Doherty, med ei kraftig tenorrøyst, på turné og dei vart gode vener. Doherty kom inn som erstattar på ein New Journeymen-konsert, og han, John og Michelle utvikla ei karakteristisk blanding av stemmene deira. Populariteten til visemusikken var på veg ned, og Doherty oppfordra venen til å skrive pop- og rockesongar i liknande stil som grupper som The Beatles. Då Phillips byrja å gjere dette føreslo Doherty at dei tok med venen Cass Elliot i gruppa deira. Elliot var alt ein veletablert visesongar og hadde spelt med grupper som Mugwumps (med Doherty) og Big Three. Philips likte ikkje først ideen om å ta med Elliot i gruppa.
John, Michelle og Denny bestemte seg for å dra til Jomfruøyane, for å sleppe unna den kalde hausten i New York, og å jobbe med ein ny bandlyd. Elliot reiste med dei for å vere i nærleiken av Doherty. Elliot hadde hatt ein langvarig ugjengjeldt kjærleik til Doherty, medan Doherty byrja å flørte med Michelle, noko som enda med eit kjærleiksforhold. Driven av denne firkanten av romantisk spenning i gruppa, skreiv John kjenslemessige songar som «Straight Shooter» og «I Saw Her Again», som handlar om kjenslene hans om forholdet mellom Michelle og Doherty. Desse songane, og andre songar han skreiv det året, vart dei første hittane for gruppa, som fekk namnet The Mamas and the Papas.
Då dei kom attende til USA, køyrde John, Michell og Doherty til Los Angeles, der Elliot alt budde. Det store talentet hennar som songar gjorde at John etter kvart gjorde Elliot til fast medlem av bandet. Han fekk til ei prøvespeling for produsenten Lou Adler, som på den tida leia Dunhill Records. Adler tilbaud dei straks ein avtale. Dunhil gav ut det første albumet deira, If You Can Believe Your Eyes and Ears, i byrjinga av 1966. I 1966 fekk gruppa den største hitten sin med «Californa Dreamin'», som nådde fjerdeplassen på den amerikanske singellista. Ein annan song frå albumet, «Monday, Monday» gjekk til topps på singellista.
Bandet vart raskt populært og tente godt. Phillips fekk òg stor suksess då venen Scott McKenzie spelte inn songen hans, «San Francisco», i 1967. Same året organiserte Phillips Monterey Pop Festival, ein av dei kulturelle høgdepunkta på 60-talet der Jimi Hendrix slo gjennom i USA. Fleire album følgde med Phillips si varemerkeblanding av pop-, rock- og Tin Pan Alley-aktige songar. Men uvenskap i bandet førte til at dei vart oppløyst i 1968. To år etter dottera deira, Chynna, vart fødd i 1968, vart John og Michelle skilde.
Phillips gav ut det første soloalbumet sitt, John, the Wolf King of LA, i 1970, men albumet vart ikkje ein suksess. Phillips gifta seg med filmskodespelarinna Genevieve Waite i 1972. Paret hadde to barn saman, sonen Tamerlane og dottera Bijou. På byrjinga av 70-talet skreiv Phillips musikk for nokre filmar (Myra Breckenridge, Brewster McCloud) og skapte scenemusikk for musikalen Space. Men produsentane av musikalen tok over kontrollen, endra mykje av musikken og namnet på showet til Man on the Moon. Etter å ha opna på Broadway, vart produksjonen stengd etter eit par forestillingar til dårleg kritikk. Dette vonbrotet dreiv Phillips inn i narkotikamisbruk. I fleire år arbeidde han berre sporadisk, mellom anna med musikk til filmen The Man Who Fell to Earth av Nicolas Roeg.
I 1977 vart han oppfordra av venen Mick Jagger om å spele inn eit nytt soloalbum som Jagger og Keith Richards skulle produsere. Men prosjektet gjekk skeis då Phillips og Richards stadig nytta meir heroin og det vart til slutt skrinlagd. Etter nesten eit tiår med narkotikamisbruk (og noko narkotikahandel) vart Phillips i 1981 dømd for sal av narkotika. Etter ein månad i fengsel, gjekk han gjennom rehabilitering og gjekk inn i mykje meir produktiv periode. Han starta opp att The Mamas and the Papas, med dottera Mackenzie Phillips, Spanky McFarlane (frå gruppa Spanky and Our Gang) og Denny Doherty. Gjennom 80- og 90-talet turnerte John med forskjellige versjonar av gruppa.
I 1986 publiserte han ein særs oppriktig sjølvbiografi, Papa John. Han vart skild frå Waite i 198-åra. Han var medlåtskrivar på The Beach Boys-songen «Kokomo», som vart ein stor hit i 1989. Trass i at han no var edru, hadde dei mange åra med alkohol og narkotikamisbruk øydelagd helsa til Phillips og i 1992 måtte han gjennom ein levertransplantasjon. I 1995 gifta Phillips seg for fjerde gongen, med kona Farnaz. I 1998 vart The Mamas and Papas innlemma i Rock and Roll Hall of Fame og John Phillips kom saman med Michelle og Denny Doherty for å syngje «California Dreamin'». Phillips sleit med helsa mot slutten av 1990-åra, men fortsette å spele inn musikk og han gjorde ferdig albumet han hadde byrja på med Jagger og Richards. Albumet fekk namnet Pay Pack and Follow og kom ut i mai 2001. Han fullførte òg eit nytt soloalbum kalla Phillips 66, som kom ut posthumt i august 2001. Phillips døydde 18. mars 2001 i Los Angeles av hjartesvikt.
Takeshi Kamo
Takeshi Kamo var ein japansk fotballspelar.
Guy Fletcher
Biografi
Guy Fletcher voks opp i ein musikalsk familie og er kalla opp etter onkelen Guy Fletcher, som skreiv fleire hitsongar for andre artistar i lag med Doug Flett. Mora Barbara var studiosongar og faren Ted Fletcher var lyddesigner, (Orbitsound) og skapte ei rekkje lydutstyr kalla opp etter Joe Meek som han hadde arbeidd saman med.
Medan han arbeidde som lydteknikar i DJM Studios i London 15 år gammal, spelte Guy i sine eigne band og lærte å spele klaverinstrument, gitarar og forskjellige strykeinstrument. Han vart med i og turnerte med Steve Harley sitt 'Cockney Rebel' i 1979 og i 1981 og Roxy Music for 'Avalon'-turneen deira. I 1983 vart Guy hanka inn av frontmannen i Dire Straits, Mark Knopfler, for å arbeide med musikk til filmane Cal og Comfort and Joy. Han vart med i Dire Straits i 1984, eit år før det suksessrike albumet deira Brothers in Arms, som gjorde bandet verdskjend.
I 1986 produserte Fletcher Belouis Some-albumet med same namn i lag med Gary Langan.
I 1996 turnerte Fletcher i bandet til Bryan Ferry.
Etter oppløysinga til Dire Straits i 1995 fortsette Fletcher å arbeide med den tidlegare bandkollegaen sin, Mark Knopfler, som medlem i bandet hans då han byrja solokarrieren sin. Fletcher var med som produsent og spelte klaverinstrument på det siste soloalbumet til Knopfler, Get Lucky, og var igjen med på turneen hans i 2010.
Soloarbeid
Debutalbumet til Fletcher, Inamorata, kom ut 28. januar 2008. Mark Knopfler gjesta på sologitar på to spor og forskjellige musikarar som var tilknytt Knopfler deltok på albumet.
24. mai 2010 kom det andre soloalbumet hans, Natural Selection.
Masjid al-Nabawi
Al-Masjid an-Nabawi (arabisk ٱلْمَسْجِد ٱلنَّبَوِي, 'profetmoskeen') er ein moské bygd av den muslimske profeten Muhammed i Medina i noverande Saudi-Arabia. Dette var ein av dei fyrste moskeane han fekk bygga, og er no ein av dei største i verda. Moskeen er den nest heilagaste i islam, etter Al-haram i Mekka. Han er alltid open, uansett dag eller tid på døgnet.
Fylkesveg 218 i Rogaland
Fylkesveg 218 i Rogaland går mellom Time kyrkje og Vestly i Time kommune. Vegen er 2,4 km lang.
Bullet Train av Judas Priest
«Bullet Train» er ein song av det britiske heavy metal-bandet Judas Priest og den andre singelen frå albumet Jugulator i 1997. Han er ein av dei mest populære songane deira med Tim «Ripper» Owens på vokal og er med på konsertalbumet '98 Live Meltdown. Singelen inneheld ei nyinnspeling av songen «Rapid Fire» som opphavleg vart gjeven ut på albumet British Steel. Den andre B-sida var ei nyinnspeling av The Green Manalishi av Fleetwood Mac som bandet hadde spelt inn i 1978. Ein digipak-versjon av singelen frå 1997 har berre med det første sporet. Ein annan singelversjon har med «Bullet Train» og «Blood Stained».
Grammy-nominasjon
I 1999 vart songen nominert til Grammyprisen for beste metal-song, men tapte for andre gongen for Metallica og songen deira «Better than You».
Indonesisk
Indonesisk er eit austronesisk språk som er det offisielle språket i Indonesia. Det høyrer til den malayopolynesiske språkgruppa, og er svært likt malayisk frå Malaysia.
Rundt 20 millionar menneske har indonesisk som morsmål. I tillegg snakkar rundt 200 millionar menneske språket som andrespråk, ettersom det er brukt i utdanningssystemet, statsapparatetet og media i Indonesia.
Indonesisk blir skrive med det latinske alfabetet. Det har nært samsvar mellom uttale og skrivemåte, ettersom det er eit relativt ungt skriftspråk.
Kjelder
Malaiische Sprache
Little Sheila
«Little Sheila» er ein song av det britiske rockebandet Slade, gjeven ut i 1985 som den fjerde og siste singelen frå det tolvte studioalbumet deira Rogues Gallery. Han kom ut i Nord-Amerika og Tyskland, og var den einaste singelen som kom ut frå albumet i Nord-AMerika. Songen var skriven av solovokalisten Noddy Holder og bassisten Jim Lea, og produsert av John Punter.
Då songen kom ut i april 1985 vart han spelt ein god del på radio. Det vart òg laga ein musikkvideo til songen, regissert av Phillip Davey, men fekk elles lite marknadsføring frå CBS. Singelen nådde 86. plassen på Billboard Hot 100, og nådde 13. plassen på Mainstream Rock-lista. I Canada nådde songen 50. plassen. Det vart den siste singelen til Slade som gjekk inn på den amerikanske singellista.
Smolyan Point
Smolyan Point (Nos Smolyan) er eit nes ved nordvestkysten av South Bay på Livingston Island i Sør-Shetlandsøyane i Antarktis på nordvestsida av innløpet til Emona Anchorage. Frå det isdekte neset går det bresprekker innover mot land. Bresprekkane har oppstått som følgje av at Pimpirevbreen har trekt seg attende sidan slutten av 1900-talet.
Smoljan er ein by i Rodopifjella sør i Bulgaria.
Neset ligg 1,86 km aust-nordaust for Ereby Point og 3.7 km nordvest for Hespérides Point.
Malcolm Duncan
Malcolm «Molly» Duncan var ein skotsk tenorsaksofonist og eit av medlemmane som starta Average White Band.
Malcom Duncan var fødd i Montrose i Skottland. Han studerte ved kunsthøgskulen i Dundee, der han møtte Roger Ball, som han skulle bli bandkollega med. Saman var dei kjende som Dundee Horns.
Han spelte mellom anna med Ray Charles, Tom Petty, Buddy Guy, Ben E. King, Dire Straits, Bryan Ferry og mange andre, og spelt på konsertar med som Marvin Gaye, Chaka Khan og Eric Clapton.
Malcolm Duncan døydde den 8. oktober 2019, 74 år gamma, kort tid etter at det var gjort kjend at han hadde blitt diagnostisert med kreft.
Shogo Kamo
Shogo Kamo var ein japansk fotballspelar.
Svend Lindø
Svend Lindø var ein norsk skipsreiar, skipshandlar og politikar for Venstre, busett i Haugesund.
Lindø var fødd på Hetland i Tysvær. Far hans flytta nokre år seinare til Haugesund og byrja reie ut skip. Lindø sjølv tok styrmannseksamen og underviste i fleire år ved den offentlege sjømannsskulen i Haugesund. Frå 1886 dreiv han agenturforretning i byen, før han få år seinare utvida verksemda til frakt- og skipsutreiing.
Lindø var ordførar i Haugesund 1907-08 og 1913-14, i mellomtida varaordførar. Elles var han i si tid formann i både skulestyret og hamnestyret i byen, og for sjømannsskulen i byen. Perioden 1916-18 representerte han einmannskrinsen Haugesund og partiet Venstre på Stortinget, ei tid i 1916 med sete i Sosialkomiteen, før han gjekk over i Næringskomite nr 2.
Fylkesveg 219 i Rogaland
Fylkesveg 219 i Rogaland går mellom Kvernaland og Fjermestad i Time kommune. Vegen er 4,4 km lang.
Strumjani
Strumjani (bulgarsk Струмяни) er ein landsby og ein kommune i provinsen Blagoevgrad i Bulgaria. Kommunen omfattar 21 busetnader, men ingen byar.
Kommunen har eit areal på 358 km2. Ved folketeljinga i 2011 hadde kommunen 5 778 innbyggjarar, medan sjølve landsbyen hadde 960 innbyggjarar.
Dei største busetnadene i kommunen er:
Fylkesveg 219 (fleirtyding)
Fylkesveg 219 finst i fleire fylke i Noreg:
Gladiolusslekta
Gladiolus er ei planteslekt i sverdliljefamilien. I alt finst kring 180 artar viltveksande i Afrika, det sørlege og sentrale Europa, og vestre og sentrale Asia. Dei fleste artane finst i det sørlege Afrika.
I Noreg er ulike artar dyrka i hagar. Medlemane i slekta er fleirårige urter som visnar mot slutten av vekstsesongen.
Artar
I Noreg har desse artane vore registrerte i naturen:
Einar Rosenqvist
Einar Terkel Christian Tamberskjelver Rosenqvist var ein norsk militær og politikar frå Kristiansand. Han var stortingsmann i 1851 og 1872-73.
Rosenqvist var medlem i Loskommisjonen av 1860. Han var i mange år bystyremedlem i så vel Kristiansand som Horten, i Horten også ordførar. Til Stortinget 1851 møtte han som 2. representant frå Kristiansand, sekretær i Militærkomite nr 2. Perioden 1871-73 var han 1. varamann til Tinget, møtte 1872 og -73-sesjonane i staden for Nils Vogt, medlem av Gasje- og pensjonskomiteen.
Kari Frisell
Kari Frisell er ein norsk operasongar og songpedagog. Frisell studerte med Mimi Hviid i Oslo, Ernst Tempele i Wien, Florence Barbour i New York. Ho debuterte som Micaela i Carmen (1946). Same året var ho med i den svenske filmen Vi vil leve som Ruth. Ho var tilsett ved Den Norske Opera frå starten og verka i elleve år (1958–69), før ho gjekk over til frilansarbeid, mellom anna for Fjernsynsteatret. I tillegg til dette gjesta ho mellom anna Det Kongelige Teater i København (1963). Ho arbeidde ved Norges musikkhøgskole som lektor og førsteamanuensis (opprykk 1973).
Kari Frisell var gift med målaren Jan Thomas Njerve og bur på Ekely.
Myzsterious Mizster Jones
«Myzsterious Mizster Jones» er ein song av det britiske rockebandet Slade, gjeven ut i 1985 som den tredje singelen frå det tolvte studioalbumet deira Rogues Gallery. Songen var skriven av solovokalisten Noddy Holder og bassisten Jim Lea, og produsert av John Punter. Han nådde 50. plassen på den britiske singellista og låg inne på lista i fem veker.
B-sida til singelen, «Mama Nature Is a Rocker», var eksklusiv for singelen og kom seinare ut på samlealbumet B-Sides. på 12"-versjonen vart det gjeve ut ein lengre versjon av «Myzsterious Mizster Jones» på A-sida og ei andre B-side, «My Oh My (Piano & Vocal)», vart inkludert.
I Storbritannia vart det òg gjeve ut ein avgrensa 7"-biletplate-utgåve. I Frankrike vart singelen berre gjeven ut som ein promosingel med «All Join Hands» som B-side.
Det vart filma ein musikkvideo til songen, regissert av Phillip Davey. Lea skildra videoen i 1986 som favoritten hans blant Slade-videoane, og syner bandet som gangsterar i eit lager, der dei produserer ulovleg whiskey.
Spanish Point
Spanish Point (Nos Española) ligg ved Bulgarian Beach på Hurd Peninsula, aust på Livingston Island i Sør-Shetlandsøyane i Antarktis danna av eit framspring frå Spanish Knoll.
St. Jørgen kyrkje
Sankt Jørgen kyrkje eller Hospitalskyrkja er ei T-forma kyrkje i Bergen kommune i Vestland fylke. Kyrkja er i dag ein del av Lepramuseet og vert òg nytta til gudstenester på engelsk og svensk.
Spanish Point
Neset fekk dette namnet (Spanskeneset) som takk til Spania for støtta under dei bulgarske antarktisekspedisjonane.
Neset ligg 610 m nord-nordaust for Sinemorets Hill, 1,34 km nordaust for Hespérides Point og 4,06 km aust-søraust for Smolyan Point.
Tiefenbreen
Tiefenbreen (tysk Tiefengletscher) er ein 2,5 km lang isbre (2005) i Urner-Alpane i kantonen Uri i Sveits. I 1973 hadde han eit areal på 3,16 km².
Cundaøya
Cundaøya, òg kalla Alibeyøya, (tyrkisk Cunda Adası, Alibey Adası) er den største av ei øygruppe, tidlegare kalla Hekatonisa eller Moshonisia på gresk. Ho er ei lita øy nordvest i Egearhavet utanfor kysten av Ayvalık, og ein del av provinsen Balıkesir i Tyrkia, med eit areal på 23 km². Ho ligg 16 km aust for Lésvos i Hellas.
Cunda er knytt til Ayvalık på fastlandet via ei vegfylling. Øya har ein typisk ferieby med buss- og båtsamband til Ayvalık.
Etter Lausanna-traktaten i 1923 reiste den greske folkesetnaden på øya til Hellas og vart erstatta av muslimar frå Kreta og Lésvos. Det største landemerket på Cunda er kyrkja Taksiarchis, den tidlegare gresk-ortodokse kyrkja på øya.
Lamb Peak
Lamb Peak er eit kjenneleg, bert fjell som ligg 2 nautiske mil (3,7 km) sør-søraust for Maagoe Peak i Gifford Peaks i Heritage Range i Ellsworth Mountains. Det vart kartlagd av US Geological Survey (USGS) frå landmålingar og flyfoto tekne i U.S. Navy frå 1961-66. Det vart namngjeve av Advisory Committee on Antarctic Names (US-ACAN) etter kapteinløytnant Arthur D. Lamb, som deltok under forsendinga av forsyningar til Antarktis under U.S. Navy Operasjon Deepfreeze 1966.
Røykjelsesstigen
Røykjelsesstigen er ein stad i Oman langs røykjelsesvegen som er innskriven på verdsarvlista til UNESCO. Her finn ein røykjelsetre, ruinbyen Khor Rori og restane av ein karavane-oase, som var viktig for røykjelseshandelen i mellomalderen.
Motvind
Motvind Norge er ein norsk organisasjon som kjempar mot vindkraftutbygging i Noreg. Organisasjonen «ønskjer å hjelpe huseigarar og grunneigarar som føler seg overkøyrde av vindkraftutbyggjarane, om så med rettslege steg.»
Organisasjonen vart skipa med eit landsmøte på Frøya 16. november 2019, som ei samanslutning av lokale aksjonsgrupper. Ved årsskiftet 2019–2020 hadde organisasjonen, i følgje seg sjølv, 8000 registrerte medlemmer.
Holmenkollrennet 1964
Holmenkollrennet 1964 fann stad dagane 12. til 15. mars 1964 i Oslo.
Motvind
Rune Haaland vart tilsett som første generalsekretær i organisasjonen. Organisasjonen omtalar vindkraftprosjekt «som eit overgrep på natur, miljø og lokalsamfunn, og brot på rettsoppfatninga til folk.»
Holmenkollrennet 1964
15 km
Dato: 12. mars
Motvind
Under koronapandemien i 2020 markerte Motvind Norge seg ved Buheii i Kvinesdal ved å sperre fylkesveg 465 med vaktpost og kjetting. Politiet greip inn og ein person vart bøtelagd.
Holmenkollrennet 1964
50 km
Dato: 14. mars
<br style="clear:both;" />
Kombinert
Dato: 13.-14. mars
<br style="clear:both;" />
Hopprenn
Dato: 15. mars
<br style="clear:both;" />
10 km
<br style="clear:both;" />
Lund kyrkje i Kristiansand
I 1958 vart eit tidlegare tysk feltlasarett ombygd etter planar av arkitekt Alv Erikstad, og resultatet vart teke i bruk som interimskyrkje. Kyrkja brann i 1985, men ei fløy med m.a. kontor vart redda.
Det er ikkje kyrkjegard på staden.
Tokutaro Ukon
Tokutaro Ukon var ein japansk fotballspelar.
Varmsektor
Ein varmsektor er eit sektorforma område mellom ein varmfront og ein kaldfront.
I spissen på varmsektoren, oftast på nordsida på den nordlege halvkula, ligg eit lågtryk eller ein okklusjon. Varmlufta vert pressa opp av kaldlufta og det vert ofte danna skyer, yr og tåke. Eit typisk varmsektor vêr er mildvêr med skyer som heng lågt ned i fjellsida, med jamt yr store delar av dagen.
Det kan falle store nedbørmengder om varmsektoren vert løfta av fjell. Der skyene sprekk kan det ofte bli særs varmt på sommarstid, medan det om vinteren kan føre til strålingsavkjøling slik at det blir kaldt vêr òg inne i varmsektoren.
Mikrevo
Mikrevo (bulgarsk Микрево) er ein landsby i kommunen Strumjani i provinsen Blagoevgrad i Bulgaria. Ved folketeljinga i 2011 hadde landsbyen 2 228 innbyggjarar.
Kald suppe
Kald suppe er ein supperett som ein gjerne serverer kald.
Nokre døme på slike supper er gazpacho, okrosjka, naengguk og mange fruktsupper.
Hjernebjelk
Hjernebjelken eller corpus callosum (latin for «hardt lekam») er ein vid og flat bunt av nervefiber som ligg under hjernebarken i hjernen ved fissura longitudinalis cerebri. Den knyter saman høgre og venstre hjernehalvdel og syter for kommunikasjon mellom desse (interhemisfærisk kommunikasjon). Det er den største bygnaden med kvit substans i hjernen, samansett av 200-250 millionar kontralaterale (motståande) aksonale projeksjonar.
Manglerud kyrkje
Manglerud kyrkje er ei arbeidskyrkje frå 1963 i Oslo kommune. Kyrkjesalen er rektaungulær (langkyrkjeform), og bygget har òg rom for andre føremål. Kyrkja er teikna av Carl Corwin.
Det er ikkje gravplass ved kyrkja.
Meisterligaen 1996
Meisterligaen 1996 var den 4. rekka av den mest prestisjetunge turneringa for europeiske fotballklubbar; UEFA Champions League. Den italienske klubben Juventus vann turneringa den 22. mai 1996 på Stadio Olimpico i Roma etter straffesparktevling. I finalekampen mot nederlandske Ajax stod det 1-1 etter 120 minuttars spel. Fabrizio Ravanelli gav Juventus leiinga i det 12. minutt og Jari Litmanen utlikna fire minuttar før 1. omgang var over. I straffeskytinga skåra Juventus på alle sin fire forsøk, medan Juventus-målvakta redda to av forsøka til Ajax-spelarane.
Heile 80 000 tilskodarar var til stades på Olympiastadion. Spanske Manuel Díaz Vega dømde kampen.
Finalelaga
Juventus: Angelo Peruzzi, Moreno Torricelli, Ciro Ferrara, Pietro Vierchowod, Gianluca Pessotto, Paulo Sousa, Didier Deschamps, Antonio Conte, Alessandro Del Piero, Gianluca Vialli og Fabrizio Ravanelli. Vladimir Jugović kom inn like før 1. omgang var ute, då Conte forlet bana. Angelo Di Livio tok plassen til Sousa i det 57. minutt, og Michele Padovano erstatta målskårar Ravanelli i det 77. minutt.
Ajax: Edwin van der Sar, Sonny Silooy, Danny Blind, Frank de Boer, Winston Bogarde, Ronald de Boer, Jari Litmanen, Edgar Davids, Finidi George, Nwankwo Kanu og Kizito Musampa. Patrick Kluivert kom inn frå start i 2. omgang, Musampa var ute. Midt i 2. omgang vart Frank de Boer erstta av Arnold Scholten, medan Nordin Wooter spelte ekstraomgangane i staden for Ronald de Boer.
Villard Point
Villard Point er eit nes som stikk 500 m ut i Barclay Bay frå Robbery Beaches på Byers Peninsula på Livingston Island i Sør-Shetlandsøyane i Antarktis og på austsida av innløpet til Baba Tonka Cove og vestsida av innløpet til Kukuzel Cove.
Neset vart namngjeve i 1971 av Den chilenske antarktisekspedisjonen under det geologiske arbeidet i området, truleg etter eit ekspedisjonsmedlem.
Landmark Peak
Landmark Peak er eit særs markant fjell, 1840 moh, som står 5 nautiske mil (9 km) sør for Minnesotabreen på austsida av Gowanbreen i Heritage Range. Det vart namngjeve av den geologiske gruppa frå University of Minnesota til desse fjella i 1963–64 fordi toppen vart nytta som referansepunkt for pilotar som flydde i området.
Dolikhiste
Dolikhe eller Dolikhiste (gresk Δολίχη eller Δολιχίστη) er ei øy i provinsen Antalya i Tyrkia, som i dag vert kalla Kekova Adası (eller Kakava på moderne gresk). Dolikhe vart nemnd av geografane i antikken som ei øy langs kysten av Lykia.
Triftbreen
Triftbreen (tysk Triftgletscher) er ein 5 km lang isbre (2005) i Urner-Alpane i kantonen Bern i Sveits. I 1973 hadde han eit areal på 16,6 km².
Khadzjidimovo
Khadzjidimovo (bulgarsk Хаджидимово) er ein by og ein kommune i provinsen Blagoevgrad i Bulgaria. Kommunen omfattar byen Khadzjidimovo og 14 andre busetnader.
Kommunen har eit areal på 326 km2. Ved folketeljinga i 2011 hadde kommunen 10 091 innbyggjarar, medan sjølve byen hadde 2 730 innbyggjarar.
Landfall Peak
Landfall Peak er eit markant fjell nær vestenden av Thurston Island, kring 8 nautiske mil (15 km) aust-nordaust for Cape Flying Fish. Det vart oppdaga av medlemmar av U.S. Antarctic Service (USAS) på flyturar frå skipet Bear i februar 1940 og fotografert på den tida av E.B. Perce. Fjellet vart kartlagd frå flyfoto tekne av U.S. Navy Operasjon Highjump i desember 1946, og vart observert av mannskapet på U.S. Navy Bellingshausen Sea Expedition i februar 1960. Det fekk dette namnet av Advisory Committee on Antarctic Names (US-ACAN) fordi steinutspringa på toppen var eit landemerke for skip som nærma seg Thurston Island frå vest.
Hedonisme
Hedonisme er ein teori innan verdilære som hevdar at nyting er det einaste som er ibuande godt og at smerte er det einaste som er ibuande dårleg.
John Barbata
John Barbata er ein kjend trommeslagar som spelte med mange artistar i 1960- og 1970-åra, både som bandmedlem og som studiomusikar.
Han var alt ein etablert studiomusikar då han vart med i The Turtles.
Dei mest kjende banda han har vore medlem av er:
Andre kjende artistar han har spelt med er:
Faustina Bordoni
Faustina Bordoni var ein italiensk mezzosopran.
Liv og virke
Bordoni var fødd inn i ein fornem venetiansk familie og fekk den kunstnariske utdanninga si blant anna av brørne Alessandro og Benedetto Marcello. Den italienske komponisten og songaren var ein av medstudentane hennar.
Hausten 1716 gjorde Bordoni ein sensasjonell debut under premieren av Carlo Francesco Pollarolo sin opera Ariodante i Teatro San Giovanni Crisostomo i Venezia. Ho song ved denne og andre teaterscener i Venezia fram til 1725. I 1718 og 1719 opptredde ho saman med ein annan av dei store songarane i samtida, sopranen Francesca Cuzzoni.
Frå 1726 var Bordoni engasjert ved ulike teater i London. Georg Friedrich Händel skreiv fleire stykke for henne, og uttalte at han gjerne samarbeidde med henne. I 1727 opptredde ho igjen saman med Francesca Cuzzoni, denne gongen på  i London. Under sesongavsluttinga 6. juni dette året slo dei to divaene laus på kvarandre på scena, ein episode som vekte slik merksemd at begge fekk engasjement over store delar av Europa. Bordoni opptredde dei neste åra i Parma, Firenze, Torino, Milano, Roma og Venezia, og var under desse turneane den best betalte songarinna i Europa.
Amoc
Amoc, eigentleg Mikkâl Antti Morottaja, er ein samisk rappar som rappar på enaresamisk.
Faustina Bordoni
Liv og virke
I 1730 gifta Bordoni seg med den tyske komponisten Johann Adolf Hasse. Året etter var begge engasjerte ved Dresdner Hofoper. Her var ho prima donna fram til 1747, då stemmen hennes byrja å visa dei første aldringsteikna Hoffet fann ein etterfølgjar i sopranen Regina Mingotti, som sjølv om ho var engasjert som andresongarinne, snart låg i ein bitter konflikt med Bordoni. Tvisten blei først bilagd etter at Mingotti fekk eit års engasjement i Napoli i 1750. Året etter tok Bordoni avskjed med scena og Mingotti blei etterfølgjaren henna som prima donna i Dresden. Konflikten er dokumentert i ein korrespondanse mellom librettisten Metastasio og Pisendel.
Amoc
Amoc har sjølv skildra musikken sin som ikkje spesielt samisk, ut over at han rappar på samisk.
Faustina Bordoni
Liv og virke
Etter sjuårskrigen blei Dresdner Hofoper stengt, og Bordoni og ektemannen Hasse reiste til Wien der dei budde nokre år før dei slo seg ned i Venezia. Dei fekk to døtrer som begge utdanna seg til songarar.
Amoc
Karriere
Amoc starta karrieren sin med å rappe på finsk i 1997, men gjekk seinare over til å rappe på enaresamisk. Han opptrer mest i Nord-Finland og Noreg.
Faustina Bordoni
Liv og virke
Medan rivalen Cuzzoni døydde i fattigdom, kunne Bordoni gleda seg over ein lukkeleg og velståande alderdom. Etter eit besøk i 1772 skildra Charles Burney henne som «ei lita, brunhårig, kjenslevar og livleg gammal [dame] … som enno har mykje igjen av … venleiken ho var så berømt for i ungdommen.»
Jerry Edmonton
Gerald Michael Edmonton var ein kanadisk musikar som var trommeslagar, og sekundær solovokalist i rockebandet Steppenwolf.
Dana Adası
Dana Adası (òg kalla Kargıncık Adası, latinsk Pithyussa) er ei lita øy i Middelhavet utanfor Tyrkia.
Amoc
Karriere
Amoc sin debutsingle Šaali kom i desember 2006. Debutalbumet slapp han på den samiske nasjonaldagen 6. februar 2007 på Tuupa Records, finansiert av Anarâškielâ servi. Wimme Saari var også med på albumet.
Jerry Edmonton
Tidleg liv og karriere
Då Steppenwolf vart mellombels oppløyst 14. februar 1972, danna Edmonton og Steppenwolf-organisten Goldy McJohn eit nytt band. Goldy McJohn skipa Seven saman med vokalist Lance Gullickson og gitarist Robin Huff. Etter Seven danna Edmonton og McJohn Manbeast saman med Rod Prince og Roy Cox frå Bubble Puppy, før Steppenwolf samla seg igjen i 1974 for tre album før dei vart oppløyste igjen i 1976.
Dana Adası
Dana Adası ligg langs sørkysten av Tyrkia i provinsen Mersin. Øya ligg 2,5 km utanfor kysten og sundet mellom øya og fastlandet heiter Kargıcaksundet. Øya er 2,7 km lang og 900 meter på det breiaste. Det høgaste punktet på øya er 250 meter over havet.
Jerry Edmonton
Privatliv
Edmonton gifta seg med enkja til den tidlegare Steppenwolf-bandkollegaen Andy Chapin på 1980-talet. Edmonton døydde i ei bilulykke i Santa Ynez i California, den 28. november 1993, då han krasja inn i eit tre etter å ha oversett ein sving.
Dana Adası
Øya har vore busett sidan romartida. Det er ruinar av få kyrkjer, gravplassar, hus, akvedukter, eit romersk bad og ei hamn på nordsida av øya. Det er òg nokre ruinar kysten av fastlandet på andre sida av sundet, og truleg fungerte desse stadane som kontrollstasjonar.
Amoc
Karriere
21. september 2018 kom det ein ny single, Čuđeh, som er eit samarbeid mellom Amoc og Niki Rasmus. Med på singelen er også Heidi Gauriloff. Temaet er tsjudane, som i tidlegare hundreår røva og herja blant samane.
Jerry Edmonton
Diskografi
Singlar
Amoc
Karriere
I tillegg til Amoc er også faren Matti Morottaja og storebroren Petter Morottaja aktivt engasjerte for enaresamisk.
Lucy Christina Duff Gordon
Lucy Christiana, Lady Duff Gordon, fødd Sutherland  var ein leiande britisk motedesignar på slutten av 1800-talet og byrjinga av 1900-talet. Ho var kjend under det profesjonelle namnet «Lucile».
Ho blei født i London som dotter til sivilingeniøren Douglas Sutherland (1838-1865) og den engelsk-fransk-canadiske kona hans Elinor Saunders (1841-1937). Etter at faren døydde i 1865 flytte familien til Guelph i Ontario i Canada. Etter at mor hennar gifta seg opp att i 1871 flytta dei til Saint Helier på Jersey på Kanaløyane utanfor kysten av Normandie. Lucy var ei eldre syster av forfattaren Elinor Glyn.
15. april 1912 overlevde Lucy Christiana Duff Gordon forliset til RMS «Titanic» saman med ektemannen Cosmo Duff Gordon.
Ho døydde av brystkreft i 1935.
7 Year Bitch
«7 Year Bitch» er ein song av det britiske rockebandet Slade, gjeven ut i 1985 som den andre singelen frå det tolvte studioalbumet deira Rogues Gallery. Songen var skriven av solovokalisten Noddy Holder og bassisten Jim Lea, og produsert av John Punter. Han nådde 60. plassen i Storbritannia og låg på lista i tre veker.
B-sida til singelen var «Leave Them Girls Alone», som var eksklusiv for singelen og som seinare kom ut på samlealbumet B-Sides. På 12"-utgåva av singelen var det ein lengre versjon av «7 Year Bitch» på A-sida og ein andre song på B-sida, eit konsertopptak av «We'll Bring the House Down», henta frå konsertalbumet Slade on Stage.
Det vart laga ein musikkvideo til songen, regissert av Phillip Davey og filma i Ewert Studios i London. Det var den einaste videoen til Slade med seksuelle konnotasjonar, og syner bandet som speler i eit stort oransje telt med ei gruppe kvinner.
New Haven
New Haven er ein by i New Haven County i delstaten Connecticut i USA. Byen er ein hamneby ved Long Island-sundet. New Haven var busett av europearar frå 1638, innlemma i delstaten i 1784.
New Haven er den nest største byen i Connecticut, etter Bridgeport. Det bymessig tettbygde New Haven-området, som består av 22 byar og småbyar, har eit samla folketal på ca. 600,000. Yale University, eit av dei best kjende universiteta i verda, ligg i New Haven.
Historie
Før europearar kom til staden budde urfolk frå quinnipiacstammen i spreidde landsbyar kring den noverande hamna. Nederlendaren Adriaen Block var den fyrste europearen som vitja området, i 1614. I april 1636 kom det rundt 500 engelske puritanarar under leiing av Theophilus Eaton og den geistlege John Davenport hit, i håp om å finna betre levekår enn dei hadde hatt i Massachusetts. I 1640 blei namnet på busetjinga endra frå Quinnipiac til Newhaven. Då det fyrste skipet kolonistane sende heim til Storbritannia fullasta med lokale varer ikkje kom fram til endemålet, fekk kolonien ein knekk. Dette var ein grunn til at Boston og New Amsterdam blei rekna som betre koloniar, og tiltrekte seg ein vekst som kanskje elles ville ha komme i New Haven.
I 1664 blei New Haven etter britisk påtrykk del av kolonien Connecticut. Frå 1701 til 1873 var han ein av hovudstadene i kolonien, før den meir sentrale byen Hartford blei einaste administrasjonsstad. Yale University flytta hit frå Old Saybrook lenger aust i staten og flytta til New Haven i 1716, noko som bidrag til byvekst.
Under den amerikanske revolusjonen hadde New Haven ca. 3,500 innbyggjarar og var ein årestad for revolusjonære idear. Dette førte til at britane besette byen.
New Haven er fødeby til den amerikanske president George W. Bush, sjølv om han voks opp i Texas. På 1960-talet kom han likevel tilbake og studerte fire år ved Yale.
Byen har kalla seg «Cultural Capital of Connecticut», med fleire teater, museum og konsertstader. New Haven hadde det fyrste offentlege treplantingsprogrammet i USA, med fleire fullvaksne tre som mellom anna omfattar alm, slik at han også er blitt kalla «The Elm City».
Øgleugle
Øgleugle (Glaucidium brasilianum) er ein liten ugleart i den biologiske slekta Glaucidium. Leveområdet strekker seg frå det sørlegaste USA gjennom Mellom-Amerika, over store delar av Brasil og inn i tilstøytande land i Sør-Amerika.
Skildring
Øgleugla når ein kroppsstorleik på rundt 14 til 18 centimeter, og er den største arten i slekta. Ho har ei fjørdrakt i varierande farger, ein finn både grå, brune og raudbrune fargemorfar. Arten er derfor ikkje alltid lett å skilje frå andre små ugleartar som lever i det same utbreiingsområdet. Karakteristisk for øgleugla er fine lyse vertikale striper på panna og på oversida av hovudet. Oversida av kroppen kan vere både monokromatisk og ha uregelmessige flekker. Undersida av kroppen er kvitaktig til gulbrun med slåande langstrekte striper. Øgleugler manglar øyretufsar, og har eit bilete av falske auge på baksida av hovudet. Halen er relativt lang, er ofte, men ikkje alltid raudbrun og med godt synlege tverrstriper.
Artane i slekta Glaucidium er overflatisk sett einsarta i utsjånad, dei kan best skiljast på lætet og preferanse av habitat og høgde. Øgleugla kan til dømes lett forvekslast med jungelugle (Glaucidium hardyi) i Amazonasbassenget, men jungelugla føretrekker tettare skogshabitat enn øgleugla.
Utbreiing og habitat
Utbreiingsområdet til øgleugla er ekstremt stort. Ho lever aust for Andesfjella over ein stor del av det søramerikanske kontinentet. I Sør-Amerika strekker distribusjonsområdet seg frå det nordvestlege og austlege Colombia, over det meste av Venezuela, det austlege og lågtliggande Ecuador, Peru og Bolivia, nordaustlege og sentrale Argentina, heile Paraguay og Uruguay. Dessutan over mykje av Brasil, vestlege Guyana og Mellom-Amerika. I Nord-Amerika er dei nordlegaste førekomstane inn i det sørlegaste Arizona og Texas.
Ho er ein standfugl, berre ungfuglar gjer dispersive rørsler. Habitatet er tropiske og subtropiske primær- og sekundærskogar. Ho føretrekker skoglysningar og skogkantar, trekledde beitemarker, lundar langs elver. Ho er òg tiltrekt av menneskelege busetjingar og finst mellom anna i parkar og store hagar. Arten finn habitat i varierande høgder gjennom utbreiingsområdet. I Sør-Amerika ca. 500-1800 moh., i Mellom-Amerika (Honduras) frå havnivå og opp til 2000 moh.
Levesett
Øgleugla er delvis dagaktiv, ho kan av og til observerast på utsette utkikkspunkt i løpet av dagen, men aktivitetstoppen er i skumringa. Dietten består av insekt, reptil, småfuglar og andre små virveldyr som mus.
Dette er ein territorial fugl nesten heile året. Høge rop indikerer grensene for territoriet, spesielt i den søramerikanske ettervinteren frå midten av august og september, og om hausten (april). Som hekkeplass bruker ho hovudsakleg forlatne hakkespetthol i tre. Likevel hekkar ho òg i gamle reir av haciendaomnfugl, i termittreir og i forlatne hòler av pattedyr i gjørmevegger. Kullet består av tre til fem (2-7) kvite egg. Berre hoa rugar, men begge i paret syt for føde til ungane. Rugetida varer mellom 23 og 28 dagar.
Fagerhaug kyrkje
Fagerhaug kyrkje er ei langkyrkje frå 1921 i Oppdal kommune i Trøndelag.
Det er ikkje kyrkjegard på staden.
Anna Munch
Anna Dahl Munch var ein norsk forfattar.
Familie
Anna Dahl Munch var dotter av legen Ludvig Wilhelm Dahl (1826–1890) og Anna Cathrine Lyders Bonnevie (1835–1893). Faren blei seinare utnemnd til medisinaldirektør. Anna var syster av Ludvig Dahl (1864–1934), Cecilie Dahl, Nils Alstrup Dahl og kusine av biologen Kristine Bonnevie, som blei den fyrste kvinnelege professoren i Noreg.
I 1883 gifta Munch seg med overlærar og major Peter Anker Ragnvald Munch (1853–1920), som var fetter av målaren Edvard Munch. Dette ekteskapet blei seinare oppløyst.
Rogues Gallery
Rogues Gallery er det tolvte studioalbumet til den britiske rockegruppa Slade. Det kom ut på RCA den 29. mars 1985 og nådde 60. plassen på den britiske albumlista. Albumet vart stort sett produsert av John Punter, men bassisten Jim Lea produserte «Harmony», «I Win, You Lose» og «Time to Rock». Bandet hadde som mål å skape eit album med radiovennlege og potensielle hitsinglar, som kunne bli gjevne ut som singlar kvar som helst i verda.
Anna Munch
Familie
I 1910 gifta Munch seg med forfattaren Sigurd Mathiesen (1871–1958).
Rogues Gallery
Bakgrunn
Etter gjennombrotet til bandet i 1984 i Amerika med Topp 40-singlane «Run Runaway» og «My Oh My», skulle bandet dra på turné det året med Ozzy Osbourne i seks veker. Før turneen spelte bandet nokre oppvarmingsshow. Den første kvelden av turen med Osbourne måtte Slade likevel avbryta resten av konsertane då Lea kollapsa etter den første konserten og fekk diagnosen hepatitt. Dette skjedde samstundes med at ekteskapet til songaren Noddy Holder tok slutt, og bandet vart samde om å slutta å turnera for å gje Holder ein pause. I mellomtida ville bandet fortsetja å spele inn musikk i studio.
Anna Munch
Virke
Munch var frå 1887 styremedlem i Trondhjems Kvinnesaksforening.
Ho gav ut ei rekkje romanar, noveller og skodespel i åra mellom 1890 og 1916.
Roman om Anna Munch
I 2016 gav Selma Lønning Aarø ut romanen Hennes løgnaktige ytre, der ho tek utgangspunkt i livet til Anna Munch og forholdet hennar til Knut Hamsun.
Rogues Gallery
Bakgrunn
Bandet var framleis på kontrakt med RCA RecordsRCA, og sette seg for å spela inn det tolvte studioalbumet sitt seinare i 1984. Etter suksessen med «Run Runaway» og «My Oh My» vart produsenten John Punter tilsett for å produsera det meste av albumet. Hovudsingelen «All Join Hands» vart gjeven ut i november 1984 og nådde 15. plassen i Storbritannia. Den følgjande singelen, «7 Year Bitch», kom ut i januar 1985 og nådde berre 60. plassen etter at tittelen på songen fekk han til å bli møtt med motstand på radio. Den tredje singelen «Myzsterious Mizster Jones» kom ut i mars og nådde 50. plassen. Same månad vart Rogues Gallery gjeven ut og nådde 60. plassen på den britiske albumlista og 132. plassen i USA. I Amerika og visse europeiske territorium vart «Little Sheila» gjeven ut som singel i april. Han nådde 86. plassen på den amerikanske Billboard Hot 100 og 13. plassen på Mainstream Rock-lista. Albumet var ein større suksess i ei rekkje europeiske territorium.
Kim Yong-sik
Kim Yong-Sik var ein japansk fotballspelar.